Nazkai nikam nabeja laika. Šudiņ pīzasiežu atrisynōt vīnu problemu. Debian Linux nasazaprota ar printeri Konica Minolta magicolor 4750EN. Fedora, Arch, Ubuntu bez problemu, a Debian’s nikai! :(
Pati printea pīvīnōšona ir smuka i loba. Ar vacū lobū
system-config-printer
Bet, kai sazataisi drukōt, tai problema. Pasarōda lūdzeņš ar tekstu:
Option ‘printer-resolution’ has value ‘(unknown IPP tag)’ and cannot be edited.
I nikai. Printers eļsinej i ursuļoj, bet nadrukoj. I pakar vysus printiešonas procesus :( Izarōda pi vaiņis ir “python-cups” paka. Debians līk meikstū. Ļauds jau nu 2012. goda janvara žālojās, a puišim pofigu. Pec vysu paku atjaunōšonas uzlobōjumu nikaidu. Daīt vysu lobōt ar rūceņom.
Sōksim:
- pyrma vajaga dabōt python-cups_1.9.62-0ubuntu1_i386.deb paku. Tū var vīgļi i nasōpeigi atrast ar Google. Derēs pyrmais vaicōšonas rezultats. Paku jōīgloboj datorā.
- ņiuļa jōpalaiž terminaļs un jōporīt uz katalogu ar paku. Munā gadejumā tys beja:
cd Lejupielādes
Var porbaudēt, ci paka tī ir. Ar komandu:
ls
Ka vyss OK, tod var instalēt.
- jōpalaiž komanda:
sudo gdebi python-cups_1.9.62-0ubuntu1_i386.deb
Tai kai byutu vyss! Prīcojamēs un drukojam kai lelī :)
ltg_Latn ltg_Latn nno_Latn ltg_Latn eng_Latn ltg_Latn tpi_Latn ltg_Latn ltg_Latn lvs_Latn ltg_Latn ast_Latn ltg_Latn tpi_Latn nno_Latn ltg_Latn